Ajánlati felhívás  

Az Országos Lengyel Önkormányzat az OLÖ 39/2023.(X.05.) határozatával jóváhagyott Beszerzések Lebonyolításának Szabályzata alapján ajánlati felhívást tesz közzé
az „Országos Lengyel Önkormányzat 1102 Budapest, Állomás utca 10. székhelyén az „A” Épület iskola előtető kialakítása” tárgyában
A felhívásban szereplő „A” épület iskola bejárati része elé részint a szerkezetek védelme miatt, részint az épületbe való bejutás biztonságosabbá és kényelmesebbé tételének érdekében az üzemeltető előtetőt szeretne építtetni az iskolának használt épület udvari homlokzatára.
Az érintett rész előtti faszerkezetű korlát elhasználódott. Az időjárásnak kitett fa anyagú csomópontokba a víz beszivárgott, szabályosan korhadni kezdtek, ezek javítása csak teljes cserével lehetséges. Az érintett korlátszakasz az iskolai épületrész telekhatár és a lépcső felső része közötti rész.
Az érintett rész előtti 4 db lépcső burkolata csúszós. Annak bontása, lerakóhelyre szállítása, megfelelő alapozása és a meglévő burkolattal azonos színű csúszásmentes lépcsőelem burkolatra való cseréje szükséges. 
Az épület tulajdonosa az elvégzendő munkát egy ütemben határozta meg, hogy az tartalmazza mind az előtető kialakítását – a szükséges elektromos munkákkal együtt, mind a korlát elkészítését a meglévő korláttal megegyező kialakításban, mind a lépcsők csúszásmentesítését.
Elvégzendő munkák:
· A meglévő korlát pontos méretfelvétele, dokumentálása
· A meglévő korlát elbontása, a bontott anyagok elszállítása.
· Az új korlát építéshez szükséges elemek legyártása szárított lucfenyő anyagból.
· A legyártott elemek kezelése 2 réteg színtelen gomba és rovar ellen védőszerrel. A 2 réteg felvitele között minimum 6 órának kell eltelnie. A kezelés és a végleges festés közötti időben az elemeket a vizesedéstől, csapadéktól meg kell védeni.
· A korlát helyszíni szerelése, felületkezelése a meglévővel azonos színű vastaglazúrral.
· A 2X2x3 m-es falra szerelhető előtető, pergola - Aluplex, az alábbi hivatkozáson található antracit színű -  https://aluplex.hu/termek/2x3-m-es-falra-szerelheto-eloteto-pergola/?aku=3fbf3ae07490560ddb4315803a8808ee 
·  2 db 2×3 m-es falra szerelhető előtető beszerzése, helyszínre szállítása és felszerelése. Az előtetőket egymás mellé építve, a bejárati ajtóhoz képest szimmetrikusan kell elhelyezni.
· Az „A” épület előtti lépcsők burkolatának elbontása, megfelelő alapozást követően a csúszásmentes burkolat kialakítása, a meglévővel azonos vagy hasonló színű lépcső burkoló elemekkel.
A munkák során újonnan beépítendő faanyagok csak gomba, rovar és tűzvédelmet biztosító bevonatrendszerrel való kezelés után építhetők be.
Az ácsmunkákkal óhatatlanul együtt járó bádogosmunkák is az ajánlati munkák részét képezik.
A kivitelezési munkákról nincs tételes költségvetési kiírás. A benyújtott költségvetésnek tartalmaznia kell munkanemenkénti bontásban a munkanemenkénti tételeket, az egységárakat, a mennyiségeket, az áfa nélküli nettó árat és az ÁFA-s árat is. A hiányosan benyújtott költségvetés a pályázó kizárását vonja maga után.
Az ajánlati munkaterület a hivatalvezetőnél Tupcsia Évánál +36303328753 telefonszámon előzetes értestés után 2026.07.13-án (hétfő) 8:30 és 10:00 óra között megtekinthető. Műszaki kérdésekben felvilágosítást ad Devescovi György +36304745750. 
Az ajánlatnak mindent tartalmaznia kell, ami jelen ajánlati kiírásban elvégzendő feladatként szerepel, vagy az ajánlatadó által ezekhez elengedhetetlenül szükségesek. Az ajánlat mellé csatolni kell a jelen ajánlat mellékletét képező, aláírt ajánlati lapot és átláthatósági nyilatkozatot. Részajánlat nem tehető.
Az ajánlatok elbírálásánál a vállalási ár döntő, amelyet forintban kell meghatározni.
Előlegfizetés: 25 % a szerződés aláírását követően kiállított előlegszámla beérkezését követő 5 napon belül.
A vállalkozói díj átalánydíjnak minősül. Ajánlatkérő 5 % tartalékkeretet biztosít, amely összeg csak és kizárólag a műszaki ellenőr által elrendelt pótmunkák elszámolására használható fel. Többletmunka[footnoteRef:1] az átalányárra való tekintettel nem érvényesíthető. [1:  6:244. § [Többletmunka. Pótmunka]  
(1) A vállalkozó köteles elvégezni a vállalkozási szerződés tartalmát képező, de a vállalkozói díj meghatározásánál figyelembe nem vett munkát és az olyan munkát is, amely nélkül a mű rendeltetésszerű használatra alkalmas megvalósítása nem történhet meg (többletmunka).
(2) A vállalkozó köteles elvégezni az utólag megrendelt, különösen tervmódosítás miatt szükségessé váló munkát is, ha annak elvégzése nem teszi feladatát aránytalanul terhesebbé (pótmunka).
6:245. § [A vállalkozói díj]  
(1) Ha a felek átalánydíjban állapodtak meg, a vállalkozó az átalánydíjon felül a pótmunka ellenértékét igényelheti, a többletmunka ellenértékének megtérítésére nem jogosult. A megrendelő köteles azonban megtéríteni a vállalkozónak a többletmunkával kapcsolatban felmerült olyan költségét, amely a szerződés megkötésének időpontjában nem volt előrelátható.] 

Az ajánlatkérő az eljárásból kizárja azt az Ajánlattevőt: 
· aki végelszámolás alatt áll, vagy ellene csőd-, illetve felszámolási eljárás van folyamatban;
· akinek köztartozása van és az adóhatóság a részére részletfizetést vagy fizetési halasztást jogerős döntésével nem engedélyezett;
· akinek az Országos Lengyel Önkormányzatnál és a fenntartásában működő Intézményeknél, Hivatalnál öt évnél nemrégebben végzett beszerzési tevékenységnél vállalt szerződéses kötelezettségének megszegését jogerős államigazgatási, illetve bírósági határozat megállapította vagy tartozása áll fenn;
· aki/amely nem minősül a nemzeti vagyonról szóló 2011. évi CXCVI. törvény 3. § (1) bekezdése 1. pontja értelmében átlátható szervezetnek. 
Az ajánlattevőnek rendelkeznie kell a Vállalkozási szerződésben vállalt vállalkozási munkák, legalább a részteljesítéséig meghatározott munkarészre, megadott minőségben, a szerződés szerinti teljesítési feltételeknek megfelelő elvégzéséhez, saját költségén történő teljesítéséhez szükséges fedezettel. (beleértve az igénybe vett alvállalkozók díjazását is).
Az ajánlatadás során részajánlat is tehető a lépcsőburkolatok cseréjére, de a kivitelezés során mindkét vállalkozónak biztosítania kell a szoros együttműködési készséget. Az átadás átvételi eljárás csak mindkét munka műszaki ellenőr által igazolt befejezése után kezdhető meg.
A munka műszaki ellenőr által igazolt teljesítését követően végszámla kerül kiállításra.
A munkavégzés befejezésének legkésőbbi időpontja: 2026.09.30. 
Az ajánlatoknak teljeskörűnek kell lenniük, beadási határidejük: 2026. 07. 21. (kedd) 10 óra 00 perc. A határidő beérkezési határidőt jelent, nem postára adási határidőt.
Az ajánlatokat zárt borítékban „Ajánlat az „Országos Lengyel Önkormányzat 1102 Budapest, Állomás utca 10. székhelyén az „A” Épület iskola előtető kialakítása” címmel, személyesen kell beadni a Budapest X. Állomás utca 10.sz. alatt, a Hivatal titkárságán 2 példányban.
A pályázat bontása 2026. 07. 21-én (kedd) 11:00 órakor történik az önkormányzat elnöke, a hivatal munkatársai és az önkormányzat műszaki ellenőre jelenlétében.
Esetleges hiánypótlásra egy alkalommal kerülhet sor, és nem irányulhat az ajánlat érdemi részének módosítására, kizárólag adminisztratív jellegű pontosítást szolgálhat.
Eredményhirdetés: a bontás követő 3 munkanapon belül e-mailen mindent pályázót értesítenek az eredményről.
A felhívást közzé tevő fenntartja a jogot a beszerzési eljárás indokolás nélküli eredménytelenné nyilvánítására.

Budapest, 2026. 07.09.

Országos Lengyel Önkormányzat





1. számú melléklet

AJÁNLATI LAP[footnoteRef:2] [2:  A kipontozott részeket szíveskedjenek olvasható nyomtatott betűkkel kitölteni!] 


I. Ajánlat tárgya:
az Országos Lengyel Önkormányzat kizárólagos tulajdonában álló, a Budapest belterületi 39007/0/B/1. Hrsz alatt felvett, az „Országos Lengyel Önkormányzat 1102 Budapest, Állomás utca 10. székhelyén az „A” Épület iskola előtető kialakítása” tárgyában


II. Ajánlattevő adatai
Neve: …………………………………………………………………………………..… 
Székhelye: ………………………………………………………………………….….…..
Adószáma: ………………………………………………………………………………...
Nyilatkozattételre jogosult képviselő neve: …………………………………………….…..
Az eljárás során kapcsolattartó személy neve, telefonszáma, e-mail címe: ……………………………………………………….……………………………………
Felelős műszaki vezető megnevezése, regisztrációs száma (ha már az ajánlattétel időpontjában ismert: …………………………………………………………………………………...


III. Bírálat szempontja

Ajánlati ár összesen:	nettó…..……………….…,- Ft, azaz ………………………….. Forint[footnoteRef:3] [3:  Az ajánlati lap III. pontjában (Összesített nettó ajánlati ár) a jelen ajánlattételi felhívás mellékletében megtalálható és az ajánlattal együtt benyújtandó, árajánlatra vonatkozó főösszesítő CD21 cellájában (ÁFA vetítési alap) feltüntetett összesített nettó árat kell beírni.
] 



IV. Ajánlattevő nyilatkozatai

1. Alulírott…………………………...………………..., mint a fenti ajánlattevő nyilatkozattételre jogosult képviselője nyilatkozom, hogy az ajánlattevő 
1. az ajánlat benyújtásának időpontjában nem áll végelszámolás, felszámolás vagy csődeljárás alatt;
1. köztartozásmentes, Ajánlatkérővel szemben tartozása nincs;
1. megismerte és elfogadja az ajánlattételre szóló felhívás feltételeit;
1. rendelkezik a munkák I. osztályú minőségben, a szerződés szerinti teljesítési feltételeknek megfelelő elvégzéséhez, de legalább a részteljesítéséig meghatározott munkarészre rendelkezik saját költségén történő teljesítéséhez szükséges fedezettel. (beleértve az igénybe vett alvállalkozók díjazását is).

2. 1. Alulírott………………………………………..., mint a fenti ajánlattevő nyilatkozattételre jogosult képviselője nyilatkozom továbbá, hogy az ajánlattevő 

1. a szerződés teljesítéséhez nem vesz igénybe alvállalkozót.

vagy[footnoteRef:4] [4:  Kérjük, a megfelelőt aláhúzással jelöljék, b) pont választása esetén kérjük, hogy az alvállalkozók által elvégzendő munkálatokat sorolják fel!] 


1. a szerződés teljesítéséhez alvállalkozót veszünk igénybe, az alábbi munkálatok elvégzéséhez: ……………………………………………………………………………………………………………………………………………………………………………………
…………………………………………………………………………………………
…………………………………………………………………………………………
…………………………………………………………………………………………
…………………………………………………………………………………………
Dátum:………………………………….
……………………………………
								cégszerű aláírás


1. számú melléklet


Átláthatósági nyilatkozat

Alulírott, „……………………………………………..”, mint a „…………………………………….…” cégjegyzésre jogosult képviselője, az Országos Lengyel Önkormányzat által az Országos Lengyel Önkormányzat kizárólagos tulajdonában álló, a Budapest belterületi 39007/0/B/1. Hrsz alatt felvett, az „Országos Lengyel Önkormányzat 1102 Budapest, Állomás utca 10. székhelyén az „A” Épület iskola előtető kialakítása” tárgyában

tárgyban indított beszerzési eljárás vonatkozásában nyilatkozom, hogy az államháztartásról szóló törvény végrehajtásáról szóló 368/2011. (XII.31.) Korm. rendelet 50. § (1a) bekezdése alapján, a nemzeti vagyonról szóló 2011. évi CXCVI. törvény 3. § (1) bekezdés 1. pontjában foglaltak szerint az általam képviselt ajánlattevő átlátható szervezetnek minősül. 

Dátum:………………………………….


